b'\n_START_ARTICLE_\nCon brio (roman)\n_START_SECTION_\nVsebina\n_START_PARAGRAPH_\nZgodba se odvija v Parizu in pripoveduje o starej\xc5\xa1emu lo\xc4\x8dencu, mad\xc5\xbearskemu pisatelju Tiborju. Njegov nekoliko dolgo\xc4\x8dasen vsakdanjik pre\xc5\xbeet z rutino se mo\xc4\x8dno spremeni, ko vanj vstopi rosno mlada Slovenka Gru\xc5\xa1enjka, ki jo preimenuje v Kati. \xc4\x8ceprav Tibor gleda nase kot na osebo, ki mu je samsko \xc5\xbeivljenje pisano na ko\xc5\xbeo, mu zaljubljenost popolnoma zamegli razum in zaprosi dekle za roko. Kati privoli v poroko pod pogojem, da ji ne postavlja vpra\xc5\xa1anj. A namesto da bi Tibor s svojo mladoporo\xc4\x8denko u\xc5\xbeival v ljubezni, se trudi pritegniti njeno pozornost in hrepeni po obojestranski ljubezni. Ona izkori\xc5\xa1\xc4\x8da njegovo slepo zaljubljenost in manipulira z njim. Njun odnos je poln neuspelih poskusov pribli\xc5\xbeevanj in uspe\xc5\xa1nih oddaljevanj.\n_START_SECTION_\nZbirka\n_START_PARAGRAPH_\nPri zalo\xc5\xbebi Nova revija je leta 1998 roman iz\xc5\xa1el v zbirki Samorog, pri Cankarjevi zalo\xc5\xbebi pa leta 2007 v zbirki \xc5\xbdepnice.\n_START_SECTION_\nNagrade\n_START_PARAGRAPH_\nAvtorica je za delo prejela Pullitzerjevo nagrado in nagrado Pen/Faulkner._NEWLINE_Knjiga je bila predlagana za mednarodno nagrado International IMPAC Dublin Literary Award, pri nas pa je bila med nominiranimi za Kresnikovo nagrado leta 1999.'